**Ceglédi Városi Könyvtár**

„A Ceglédi Városi Könyvtár gondozza a helyi értéktárat, melyben a 27 érték szerepel. Az értéktárat felül kell vizsgálni, ki lehet egészíteni számos további értékkel.” (11. o)

„Az Önkormányzat megbízásából a Ceglédi Városi Könyvtár gondozza a Települési Értéktárat, koordinálja az Értéktár Bizottság munkáját.” (19. o.)

A Képviselőtestület Értéktár Bizottságának megalakulásával a könyvtár szerepköre lecsökkent, számos teendő kikerült a hatáskörünkből. A feladatunk az SZMSZ szerint: „A Települési Értéktár kezelésével kapcsolatos szakmai tevékenység ellátása.”

Szeretném egyúttal felhívni a figyelmet, hogy továbbra is fennállnak az alább megfogalmazottak:

„A városban nem működik kulturális kerekasztal és nincs kulturális referens az önkormányzatban, aki összekötő kapcsolat lehetne a szereplők között.” (26. o.)

A cselekvési tervben nem szereplő vállalása az intézménynek, de a koncepció 1.2. Generációk közötti tudás- és tapasztalatok átadása című részcél megvalósulásához a Könyvtár a „*Netrevalók*” programmal járult hozzá, amely program szerint a fiatalok segítik az idősek digitális jártasságát, fejlesztik kompetenciáit. A program az Informatikai és Könyvtári Szövetség és a Telekom Zrt. együttműködésével valósul meg.

A **Helyzetelemzésben** még a következőket olvashatjuk: „A kölcsönzések számának csökkenése folyamatos, a látható nagyarányú visszaesést a Covid időszak alatti bezárás okozott, hasonlóan a beiratkozott olvasók számához.” Az itt utolsóként közölt 2021-es adatokhoz képest mára elmondható, hogy évről-évre nő, átlag 20 %-kal a kölcsönzések száma, ahogy a beiratkozott olvasóké is. Köszönhető ez mindenekelőtt a zavartalan nyitva tartásnak, az állami normatíva dokumentum beszerzésre fordítandó összeg megnövekedésének, és természetesen a könyvtári gyűjteménykezelésnek, a gondos gyarapítási tervezésnek.

A **Cselekvési terv** a következőképpen alakult a Könyvtár esetében:

* 1. **Generációk közötti párbeszéd és együttműködés kialakítása**

Olvasóklub idősebb generációnak és fiataloknak – működése folyamatos, változás, hogy a fiatal könyvtáros moderátor mellett egy önkéntes nyugdíjas tanárnő is részt vesz a klubvezetésben, aminek köszönhetően egyre több tag csatlakozik az alkalmakhoz.

**1.4.** **Fiatalok bevonása, részvételük támogatása és felkészítésük**

Iskolai közösségi szolgálatosok bevonása a Könyvtár programjainak lebonyolításába – folyamatosan egész évben jelen vannak a fiatalok, nyáron a gyermektáborok munkájában vesznek részt.

**2.1.** **A közösségi és a kulturális szféra szereplői között rendszeres párbeszéd, együttműködés** kialakítása, a kulturális szereplők közötti szinergia erősítése

Egyházi és civil szervezetekkel való együttműködés erősítése, fejlesztése 2024.

Erősödött az együttműködés a KÖZ-TÉT civil szervezettel, megújítottuk az együttműködésünket a Kürtös Egyesület utódjával, a Ládafia Egyesülettel.

A Ceglédi Evangélikus Gyülekezettel erősítettük meg az együttműködésünket, a helytörténeti kutatások kapcsán.

**2.3.** **Kulturális és szabadidős szolgáltatások fejlesztése, igényeknek megfelelő alakítása**

Kulturális, közösségi programok, programsorozatok tervezése és megvalósítása – folyamatosan zajlanak programok, újabb területeket érintő sorozatok megvalósításával, ismeretterjesztő előadásokkal.

**2.6.** **A hátrányos helyzetű célcsoportok bevonása, bekapcsolása a közösségi és kulturális életbe, illetve a szolgáltatások elérhetőségének biztosítása a perifériákon**

Érzékenyítő tematikus gyermekfoglalkozások tartása óvodásoknak, iskolásoknak, valamint a hátrányos helyzetű gyermekcsoportok számára programok megvalósítása folyamatosan zajlik a Gyermekkönyvtárunkban.

**3.2.** **Kulturális és közösségi terek eszközparkjának korszerűsítése**

Ceglédi Városi Könyvtár Gyermekkönyvtár udvarának korszerűsítése, hasznosítása programok céljára

Az udvar korszerűsítésére még nem állt rendelkezésünkre anyagi erőforrás, de együttműködő iskolai partnerrel (TJSZKI) sikerült egy mini-tankertet létrehozni, ahol tavasztól késő őszig rendszeresek és igen népszerűek az óvodai és iskolai tematikus gyerekfoglalkozások.

Ceglédi Városi Könyvtár: Helytörténeti digitális gyűjteményportál létrehozása, - RFID-rendszer kiépíttetése, Könyvbox, könyvkölcsönző automata rendszer létrehozása Ez a pont még nem valósult meg, de az RFID-rendszer kiépítésének első fázisára fordítandó összeg bekerült az intézmény 2025-ös költségvetési tervébe. Az év második felében remélhetőleg fel is szabadulnak források, hogy megvalósítható legyen.

**3.5. Kulturális örökségvédelem**

100 éves a Ceglédi Városi Könyvtár "Kányi Andrásné emlékterem" és "Nosztalgia sarok" 2024-ben megvalósult, ünnepélyes keretek között történt meg a terem átadása, az emléktábla avatása és egy nosztalgia-kiállítás megnyitása.

100 éves a Ceglédi Városi Könyvtár képes album az Alapítvány a Ceglédi Városi Könyvtárért támogatásával és Cegléd Város Önkormányzatának Humán Bizottsága által elnyert pályázati forrásból jött létre: *Pillanatképek a 100 éves Ceglédi Városi Könyvtár életéből* címmel.

**4.3. A város térségi szerepkörének és kapcsolatainak megerősítése**

A helyi természeti és kulturális örökségre építő innovatív turisztikai fejlesztések, hungarikumok, helyi értékek imázsának erősítése folyamatos. A helyi értékek megismertetése céljából rendszeresen tart a könyvtár foglalkozásokat iskolások számára.

**4.4.** **Kulturális intézmények, szervezetek és vállalkozások forrásteremtő képességének és innovációs potenciáljának erősítése**

Az intézmény honlapjának korszerűsítése és akadálymentesítése megtörtént. Az új, korszerű honlap következtében a távhasználatok, megtekintések száma jelentősen megnövekedett.