**Cegléd Város Önkormányzata Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 53/511-482; Fax: 511-406





|  |  |
| --- | --- |
| Iktatószám: C/28942/2025.  Előterjesztő: Dr. Csáky András polgármester  Ügyintéző: Baumanné Méder Melinda  vezető-főtanácsos | **Tárgy**: A Ceglédi Kulturális Koncepció 2023-2027 című dokumentum felülvizsgálata  **Melléklet:**  1. Kossuth Művelődési Központ beszámolója  2. Ceglédi Városi Könyvtár beszámolója  3. Kossuth Múzeum beszámolója |

**ELŐTERJESZTÉS**

**Cegléd Város Önkormányzata Képviselő-testületének**

2025. június 19-ei **nyilvános** ülésére

**Tisztelt Képviselő-testület!**

Emlékeztetőül: a Képviselő-testület 2023. december 14-ei ülésén, 388/2023. (XII. 14.) Ök. határozattal elfogadta a HROD Emberi Erőforrás és Szervezetfejlesztési Kft. (6000 Kecskemét, Énekes u. 110.) által elkészített Ceglédi Kulturális Koncepció 2023-2027 című dokumentumot. A Koncepció előkészítésében az önkormányzati fenntartású szervezetek, állami és egyházi fenntartású köznevelési intézmények, valamint a tevékenységi körüket tekintve érintett civil szervezetek is közreműködtek.

Jelen előterjesztés célja a Kulturális Koncepció áttekintése: az abban meghatározott cselekvési terv teljesítéseinek figyelemmel kísérése, továbbá jogszabályi, esetleg szervezeti változásoknak megfelelő aktualizálása

**Az előterjesztés mellékleteként csatoltuk a Kossuth Művelődési Központ, a Ceglédi Városi Könyvtár beszámolóját a Ceglédi Kulturális Koncepció Cselekvési Tervének megvalósult eredményeiről, és kulturális koncepció elfogadása óta eltelt időszakban történt változásokról.**

A vizsgált dokumentum az önkormányzati honlap cegled.asp.lgov.hu oldalon folyamatosan elérhető: <https://cegled.asp.lgov.hu/kulturalis-koncepcio>

Az előterjesztést **a Humán, valamint az Értéktár és Értékvédelmi Bizottság** tárgyalja. A bizottságok véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel nyilvános ülés keretében, az 50. § rendelkezései alapján, - figyelemmel a KT SzMSz 59. §-ára - minősített többségű szavazati arányt igényel.

Cegléd, 2025. június 6.

Dr. Csáky András

polgármester

Láttam: Hegedűs Ágota

alpolgármester

**Határozati javaslat**

**Cegléd Város Önkormányzatának Képviselő-testülete –**

1. Felülvizsgálta az 388/2023. (XII. 14.) Ök. határozattal elfogadott *Ceglédi Kulturális Koncepció 2023-2027* című dokumentumot
   1. a Ceglédi Városi Könyvtár,
   2. a Kossuth Művelődési Központ Nonprofit Közhasznú Kft., valamint
   3. a Kossuth Múzeum

által előterjesztett, cselekvési terv teljesítéséről szóló beszámolójának elfogadásával.

1. Felhatalmazza a Polgármestert, hogy

2.1. a Koncepcióban Települési Értéktárra vonatkozó megállapításokat hozza összhangba a Képviselő-testület és szervei szervezeti és működési szabályzatáról szóló 22/2024. (XI. 12.) önkormányzati rendelet 4. melléklet 4.5.1. alpontjában rögzítettekkel;

2.2. tegyen lépéseket a Közművelődési Kerekasztal létrehívásáért;

2.3. terjessze elő a közművelődési alapszolgáltatásokról és a feladat ellátásáról szóló 36/2018. (XII. 28.) önkormányzati rendelet felülvizsgálatát.

1. Utasítja a Ceglédi Közös Önkormányzati Hivatalt a szükséges intézkedések megtételére.

Határidő a 2.1. és a 3. pontokban: azonnal Felelős: Dr. Csáky András polgármester

a 2.2. és 2.3. alpontokban: 2025. november 30.

A határozatról értesülnek:

1. Ceglédi KÖH Szervezési Iroda és általa
2. Kossuth Művelődési Központ” Nonprofit Közhasznú Kft.
3. Ceglédi Városi Könyvtár
4. Kossuth Múzeum

Az előterjesztést láttam:

Dr. Diósgyőri Gitta

címzetes főjegyző